钦定古今图书集成/明伦汇编/官常典/第089卷 > 武都县伯暠
## 钦定古今图书集成/明伦汇编/官常典/第089卷 > 武都县伯暠

按《唐书淮安靖王传》：靖王，神通子，河间公孝节曾孙暠少孤，事母孝。始为枝江丞，荆州长史张柬之曰：“帝
宗千里驹，吾得其人。”累擢卫尉少卿。居母丧，柴脊讫
除，家人未尝见言笑。与兄昇、弟晕相友。开元初，为汝
州刺史，政严简，有治称。昆弟繇东都候之，辄羸服往，
州人无知者。其清慎举如此。四迁至黄门侍郎，检校
太原以北诸军节度使。太原俗为浮屠法者，死不葬，
以尸弃郊饲鸟兽，号其地曰“黄坑。”有狗数百头，习食
胔，颇为人患，吏不敢禁。暠至，遣捕群狗杀之，申厉禁
条，约不再犯，遂革其风。二十一年，以工部尚书持节
使吐蕃。既还，金城公主请明疆埸，表石赤岭上，盟遂
坚定。还，以奉使称旨。再迁吏部暠。美丰仪，以庄重称，
当时有宰相望。累为太子少傅、武都县伯。卒，赠益州
大都督。晕至太仆少卿。晕子进，亦知名，好从当世贤
士游，赒人之急，累擢给事中。至德初，从广平王东征，
以工部侍郎署雍王元帅府行军司马，为《回纥》鞭之，
几死。迁兵部。卒，赠礼部尚书。